Cartea, aparuta pentru prima oara in 1990 la Editura Eminescu, cuprinde doua microromane: Pe ce picior dansati? si Misterul din fotografie. Cele doua proze il au ca protagonist pe jurnalistul Andrei Mladin, cel mai indragit anchetator din literatura politista romaneasca, prezent si in filme si seriale TV. In prima dintre naratiuni, eroul primeste o misiune neobisnuita: sa dezlege enigma mortii unui profesor de muzica. O ancheta dificila, deoarece profesorul a incetat din viata cu multe decenii in urma. Cautarea adevarului il poarta pe Andrei Mladin pe cai sinuoase. Cei care l-au cunoscut barbatul disparut in conditii suspecte nu sunt prea dispusi sa vorbeasca, iar cei care o fac prezinta povesti contradictorii. Numeroasele piste pe care le urmareste dezvaluie un adevar cutremurator. Misterul din fotografie e o distopie plasata intr-un oras imaginar unde domneste coruptia, iar asasinatele se comit pe banda rulanta din dorinta unui individ insetat de razbunare si de putere, dornic sa puna mana pe o avere imensa. Luptand singur impotriva tuturor, Andrei Mladin hotaraste sa afle cine se afla in spatele crimelor, chiar cu pretul vietii. La fel ca in toate aparitiile sale, simpaticul jurnalist e tenace in cercetarile sale, dovedeste istetime si infrunta pericolele care il ameninta cu arma sa preferata – umorul. George Arion – un autor iconic al policier-ului romanesc. - Jean Harris … nu poti scoate carti din tine daca n-ai inghitit in prealabil cateva biblioteci. Un sfat cat o carte, sau cat mai multe carti. Chapeau, domnule George Arion. - Ani Bradea – Tribuna George Arion dovedeste, inca o data, ca literatura politista este in mod esential si inainte de orice altceva, literatura. - Caius Dobrescu